पाएं अपने शहर की ताज़ा ख़बरें और फ्री ई-पेपरडाउनलोड करें
जयपुर। ब्रह्मपुरी इलाके में रुपयों की लेने देन की बात पर एक ज्वैलरी व्यापारी को चौदह घंटे तक तीन भाईयों ने बंधक बनाकर रखा। जब व्यापारी सुबह तक भी घर नहीं लौटा तो उनकी पत्नी को ब्रह्मपुरी में रह रहे दूसरे व्यापारी पर शक हुआ। जब वह आरोपियों के घर गई तो पता चला कि तीनों ने उनके पति को बंधक बनाकर रख रखा है। महिला ने ब्रह्मपुरी थाने में जाकर घटना के बारे में जानकारी दी तो पुलिस ने कार्रवाई करते हुए मौके पर पहुंचकर तीनों आरोपियों को गिरफ्तार कर लिया।
जांच अधिकारी दुर्ग सिंह ने बताया कि गिरफ्तार आरोपी कमल सोनी(25), कपिल सोनी (28),विमल सोनी (30) तीनों भाई हैं। इधर, बंधक बनाए गए नाहरगढ़ रोड निवासी कमल सोनी एक ज्वैलरी व्यवसायी है। वे रविवार रात करीब दस बजे ब्रह्मपुरी पटियों के पास से घर लौट रहे थे। इस दौरान कार सवार तीन युवक आए और मारपीट करते हुए उन्हें बंधक बनाकर ले गए। जब कमल सुबह तक भी घर नहीं लौटा तो उनकी पत्नी ज्योति को मंगला माता मार्ग पर रहने वाले व्यापारियों पर शव हुआ, जिससे उनका लेन देन का विवाद चल रहा था।
जब ज्योति आरोपियों के घर पहुंची तो वहां देखा कि कमल को तीन व्यक्तियों ने बंधक बनाकर रख रखा है। ज्योति ने तीनों से कमल को छोडने को कहा, लेकिन तीनों भाईयों ने उसे घर से बाहर निकाल दिया। इस पर वो थाने पहुंची और पुलिस को घटना के बारे में बताया। पुलिस ने कार्रवाई करते हुए तीनों ज्वैलरी भाईयों को गिरफ्तार कर लिया। पुलिस ने बताया कि तीनों भाईयों ने कमल से मारपीट की। जिससे उन्हें काफी चोटें आई हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn